b'\n_START_ARTICLE_\nJosip Ciperle\n_START_SECTION_\n\xc5\xbdivljenje in delo\n_START_PARAGRAPH_\nPo kon\xc4\x8danih sedmih razredih gimnazije in enoletnem te\xc4\x8daju matematike na ljubljanskem u\xc4\x8ditelji\xc5\xa1\xc4\x8du (1876) je slu\xc5\xbeboval na Dunaju kot u\xc4\x8ditelj v ljudskih in me\xc5\xa1\xc4\x8danskih \xc5\xa1olah; 15 let pa je pou\xc4\x8deval ru\xc5\xa1\xc4\x8dino in sloven\xc5\xa1\xc4\x8dino v dunajski domobranski kadetnici. V 56\xc2\xa0\xc2\xbbPedagogi\xc4\x8dnih pogovorih\xc2\xab\xc2\xa0(1877\xe2\x80\x931879) je razpravljal o razli\xc4\x8dnih vzgojnih vpra\xc5\xa1anjih otrok. Kot \xc4\x8dlan Slovenskega kluba na Dunaju je predaval\xc2\xa0\xc2\xbbO na\xc5\xa1ih gozdih\xc2\xab\xc2\xa0(1887), kot pripomo\xc4\x8dek za zemljepisni in zgodovinski pouk je objavil Kulturne slike s Kranjskega ( 1897), ponatis: Kranjska de\xc5\xbeela (1899). Mnogo njegovih pripravljenih \xc4\x8dlankov pedago\xc5\xa1ke in zgodovinske vsebine je ostalo \xc5\xa1e v rokopisu.'